**DĖL NUOMOS MOKESČIO UŽ VALSTYBINĘ ŽEMĘ IR ŽEMĖS NUOMOS MOKESČIO UŽ VALSTYBINĖS ŽEMĖS SKLYPŲ NAUDOJIMĄ TARIFŲ NUSTATYMO**

2011 m. gruodžio 22 d. Nr. T2 - 414

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2011, Nr. 52-2504) 16 straipsnio 2 dalies 37 punktu, Lietuvos Respublikos Vyriausybės 1999 m. vasario 24 d. nutarimu Nr. 205 ,,Dėl žemės įvertinimo tvarkos“ (Žin., 1999, Nr. 21-597; 2002, Nr. 102-4574; 2010, Nr. 153-7826), Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ (Žin., 2002, Nr. 112-4993; 2008, Nr. 107-4097) 1.3 ir 1.4 punktais ir Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ (Žin., 2003, Nr. 106-4755; 2008, Nr. 107-4098; 2010, Nr. 88-4667) 2 ir 3 punktais, Klaipėdos miesto savivaldybės taryba nusprendžia:

1. Nustatyti nuomos mokesčio už valstybinę žemę, išnuomotą ne aukciono būdu, tarifą kalendoriniams metams:

*2016 m. rugsėjo 22 d. Klaipėdos miesto savivaldybės tarybos sprendimo Nr. T2-220 redakcija*

1.1. 3 procentų tarifą iki 2008 m. gruodžio 31 d. išnuomotai valstybinei žemei, jei po 2009 m. sausio 1 d. žemės vertė nėra perskaičiuota, nuo žemės vertės, nurodytos valstybinėse žemės nuomos sutartyse, išskyrus gyvenamajai paskirčiai išnuomotą žemę, už kurią nustatomas 1,5 procento tarifas;

1.2. nuo 2009 m. sausio 1 d. išnuomotai valstybinei žemei arba iki 2008 m. gruodžio 31 d. išnuomotai žemei, tačiau kurios vertė perskaičiuota po 2009 m. sausio 1 d., nuo žemės vertės, nurodytos valstybinėse žemės nuomos sutartyse ar jų pakeitimuose:

*2016 m. rugsėjo 22 d. Klaipėdos miesto savivaldybės tarybos sprendimo Nr. T2-220 redakcija*

1.2.1. 0,1 procento tarifą  – gyvenamosios ir visuomeninės paskirties teritorijoms;

1.2.2. 0,1 procento tarifą  – sodininkų bendrijų nuomojamai bendro naudojimo žemei;

1.2.3. 0,4 procento tarifą – komercinės ir rekreacinės paskirties objektų teritorijoms;

1.2.4. 1,3 procento tarifą – pramonės ir sandėliavimo, inžinerinės infrastruktūros objektų teritorijoms;

1.2.5. 0,6 procento tarifą – individualių garažų ir garažų bendrijų nuomojamai žemei;

1.2.6. 0,1 procento tarifą – žemės ūkio paskirties nuomojamai žemei, išskyrus žemės ūkio paskirties nuomojamai žemei prie Nekilnojamojo turto registre įregistruotų žemės ūkio paskirties pastatų – 0,6 procento tarifą.

1.3. 4 procentų tarifą – nuo žemės vertės, kai bet kurios paskirties nuomojama žemė yra nenaudojama ir einamaisiais metais įtraukta į Nenaudojamų kitos paskirties žemės sklypų Klaipėdos mieste sąrašą.

*2016 m. rugsėjo 22 d. Klaipėdos miesto savivaldybės tarybos sprendimo Nr. T2-220 redakcija*

2. Nustatyti žemės nuomos mokesčio už valstybinės žemės sklypų naudojimą tarifus metams nuo žemės vertės, apskaičiuojamos pagal einamųjų metų sausio 1 d. taikytus Žemės verčių žemėlapius:

2.1. 0,2 procento tarifą – gyvenamųjų namų teritorijų naudojamai žemei;

2.2. 0,1 procento tarifą – sodininkų bendrijų bendro naudojimo žemei;

2.3  0,6 procento tarifą – komercinės paskirties objektų teritorijų naudojamai žemei;

2.4. 1,3 procento tarifą – pramonės ir sandėliavimo objektų teritorijų naudojamai žemei;

2.5. 0,6 procento tarifą – individualių garažų ir garažų bendrijų naudojamai žemei;

2.6. 0,1 procento tarifą – žemės ūkio paskirties naudojamai žemei, išskyrus žemės ūkio paskirties naudojamai žemei prie Nekilnojamojo turto registre įregistruotų žemės ūkio paskirties pastatų – 0,6 procentų tarifą;

2.7. 4 procentų tarifą – nuo žemės vertės, kai bet kurios paskirties žemė yra nenaudojama ir einamaisiais metais įtraukta į Nenaudojamų kitos paskirties žemės sklypų Klaipėdos mieste sąrašą.

*2016 m. rugsėjo 22 d. Klaipėdos miesto savivaldybės tarybos sprendimo Nr. T2-220 redakcija*

3. Neteko galios.

*2016 m. rugsėjo 22 d. Klaipėdos miesto savivaldybės tarybos sprendimo Nr. T2-220 redakcija*

4. Nustatyti, kad apmokestinamojo laikotarpio pradžia yra mokestinių metų sausio 1 d., pabaiga – gruodžio 31 d.

5. Nustatyti nuomos mokesčio už valstybinę žemę sumokėjimo terminą – 30 kalendorinių dienų nuo patikslintų duomenų gavimo apie nuomos mokesčio už valstybinę žemę dydžio pasikeitimus po nustatyto šio mokesčio sumokėjimo termino.

6. Nustatyti, kad šis sprendimas įsigalioja nuo 2012 m. sausio 1 d.

7. Pripažinti netekusiais galios:

7.1. Klaipėdos miesto savivaldybės tarybos 2009 m. sausio 30 d. sprendimą Nr. T2-35 „Dėl nuomos mokesčio už valstybinę žemę nustatymo“;

7.2. Klaipėdos miesto savivaldybės tarybos 2009 m. sausio 30 d. sprendimą Nr. T2-36 „Dėl Klaipėdos miesto savivaldybės tarybos 2003 m. lapkričio 27 d. sprendimo Nr. 1-375 „Dėl žemės nuomos mokesčio už valstybinės žemės sklypų naudojimą“ pakeitimo“;

7.3. Klaipėdos miesto savivaldybės tarybos 2010 m. kovo 25 d. sprendimą Nr. T2-64 „Dėl Klaipėdos miesto savivaldybės tarybos 2009 m. sausio 30 d. sprendimo Nr. T2-35 „Dėl nuomos mokesčio už valstybinę žemę nustatymo“ papildymo ir pakeitimo“;

7.4. Klaipėdos miesto savivaldybės tarybos 2010 m. kovo 25 d. sprendimą Nr. T2-65 „Dėl Klaipėdos miesto savivaldybės tarybos 2009 m. sausio 30 d. sprendimo Nr. T2-36 „Dėl žemės nuomos mokesčio už valstybinės žemės sklypų naudojimą“ pakeitimo ir papildymo“;

7.5. Klaipėdos miesto savivaldybės tarybos 2011 m. kovo 17 d. sprendimą Nr. T2-37 „Dėl Klaipėdos miesto savivaldybės tarybos 2010 m. kovo 25 d. sprendimo Nr. T2-65 „Dėl Klaipėdos miesto savivaldybės tarybos 2009 m. sausio 30 d. sprendimo Nr. T2-36 „Dėl žemės nuomos mokesčio už valstybinės žemės sklypų naudojimą“ pakeitimo ir papildymo“ pakeitimo“;

7.6. Klaipėdos miesto savivaldybės tarybos 2011 m. birželio 23 d. sprendimą Nr. T2-197 „Dėl Klaipėdos miesto savivaldybės tarybos 2009 m. sausio 30 d. sprendimo Nr. T2-36 „Dėl žemės nuomos mokesčio už valstybinės žemės sklypų naudojimą“ papildymo“.

7.7. Klaipėdos miesto savivaldybės tarybos 2011 m. birželio 23 d. sprendimą Nr. T2-198 „Dėl Klaipėdos miesto savivaldybės tarybos 2009 m. sausio 30 d. sprendimo Nr. T2-35 „Dėl nuomos mokesčio už valstybinę žemę nustatymo“ papildymo“.

8. Skelbti šį sprendimą vietinėje spaudoje ir Klaipėdos miesto savivaldybės interneto tinklalapyje.